Blanes obre les festes amb el pregó de Xavi Marina | Nuri Forns | Blanes | Societat | El Punt Avui
Blanes obre les festes amb el pregó de Xavi Marina Blanes obre les festes amb el pregó de Xavi Marina Blanes obre les festes amb el pregó de Xavi Marina Blanes obre les festes amb el pregó de Xavi Marina + Blanes obre les festes amb el pregó de Xavi Marina E-mail
Blanes - 22 juliol 2015 0.00 h
Un moment de la lectura del pregó, a càrrec de Xavi Marina JAVIER CALVETE.
Blanes obre les festes amb el pregó de Xavi Marina Blanes obre les festes amb el pregó de Xavi Marina Blanes obre les festes amb el pregó de Xavi Marina Blanes obre les festes amb el pregó de Xavi Marina Blanes obre les festes amb el pregó de Xavi Marina E-mail
Qui és segurament el blanenc més en forma del moment, el corredor d'ultrafons Xavi Marina, va donar ahir el tret de sortida a la festa major de Santa Anna. Acostumat a córrer en paisatges tan dispars com el Sàhara, la selva tropical, l'Àrtic i la Lapònia finesa, Marina va perfilar-se com un gran ambaixador de la seva ciutat, ja que, segons va assegurar, sempre que marxa aprofita per parlar de Blanes. “Jo continuaré donant a conèixer el nom de Blanes arreu del món i endolcint la vida dels blanencs i els visitants. Visca Blanes i glòria a Santa Anna!”, va cridar. I quan es referia a endolcir la vida dels blanencs no era de manera figurada, ja que Marina, quan no corre, es dedica a la pastisseria, que ha estat sempre el negoci familiar.
La lectura del pregó es va fer a la plaça dels Dies Feiners, que es va omplir. Va encapçalar l'acte l'alcalde de Blanes, Miquel Lupiáñez, que va presentar el pregoner com un esportista d'elit jove que, per damunt de tot, “és una persona humil i senzilla que estima el poble de Blanes”. També va lloar els valors que representa Xavi Marina: la cultura de l'esforç i de la salut i l'estima envers Blanes.
Els focs, dijous
La festa de Santa Anna va començar ahir amb els concerts de l'Ensorra't, i continua avui amb més música i altres actes. El plat fort de la festa començarà dijous, amb el 45è Concurs Internacional de Focs Artificials de la Costa Brava.
Jo continuaré donant a conèixer el nom de Blanes arreu del món i endolcint la vida dels blanencs
Xavi Marina Atleta i pregoner blanenc
Nova modalitat en el concurs de fotografia
L'Ajuntament de Blanes, amb la col·laboració de l'Agrupació Fotogràfica i Cinematogràfica de Blanes (AFIC), organitza la 21a edició del Concurs Fotogràfic Focs i Festes de la Festa Major. Aquesta nova edició inclou com a principal novetat l'ampliació del nombre de categories en què es pot participar, de manera que enguany n'hi haurà tres. La nova modalitat premiarà les millors fotografies que s'hagin fet al correfoc de diumenge. Les altres dues seccions són: Focs d'Artifici i Activitats de la Festa Major. El calendari per a l'admissió de treballs serà del 3 al 7 d'agost, i les fotografies s'han de lliurar a l'àrea de Cultura de l'Ajuntament de Blanes, en el número 2 del carrer Roig i Raventós, i el diumenge 9 d'agost al local de l'Agrupació Fotogràfica i Cinematogràfica de Blanes. Només es permet presentar un màxim de tres fotografies per categoria.